AIŠKINAMASIS RAŠTAS

Dėl Molėtų rajono savivaldybės ilgalaikio turto nuomos be konkurso

1. Parengto tarybos sprendimo projekto tikslai ir uždaviniai:

Parengto sprendimo projekto tikslai:

* 1. Išnuomoti uždarajai akcinei bendrovei Molėtų baseinas, į.k. 306445647, buveinė Vilniaus r. sav., Bezdonių sen., Miškonių k., Miškonių g. 36, be konkurso 15 (penkiolikos) metų laikotarpiui (iki 2038 m. spalio 4 d.) Savivaldybei nuosavybės teise priklausantį nekilnojamąjį turtą, esantį Molėtai, Ąžuolų g. 10;
	2. Nustatyti nuomos kainą už visą nuomojamą turtą už visą nuomos laikotarpį - 1 (vienas) Eur.
1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Vadovaujantis Partnerystės (koncesijos) 2023 m. spalio 5 d. sutartimi Nr. A14-349 „Dėl projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ ir primtu šiuo sprendimu, bus pasirašyta turto nuomos sutartis su UAB Molėtų baseinas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2022 m. liepos 28 d. priėmė sprendimą Nr. B1-157 „Dėl projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ įgyvendinimo viešojo ir privataus sektorių partnerystės būdu“ (toliau – Sprendimas), kurį įgyvendinus 2023 m. spalio 5 d. buvo pasirašyta Partnerystės (koncesijos) sutartis Nr. A14-349 „Dėl projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ (toliau – Koncesijos sutartis). Sprendimo 1.7 nustatyta, kad:

„1.7. Projekto veikloms įgyvendinti privačiam subjektui patikėjimo teise perduodamas valdyti savivaldybės turtas:

* + 1. sporto paskirties pastatas – baseinas, esantis Molėtuose, Ąžuolų g. 10 (šiuo metu nėra įregistruotas, vykdomi statybos darbai);
		2. lauko teniso aikštelė, esanti Molėtuose, Ąžuolų g. 10 (unikalus Nr. 4400-3101-4260);
		3. meksikietiško (padelio) teniso aikštelė, esanti Molėtuose, Ąžuolų g. 10 (unikalus Nr. 4400-3101-4316);
		4. meksikietiško (padelio) teniso aikštelė, esanti Molėtuose, Ąžuolų g. 10 (unikalus Nr. 4400-3101-4305).“.

 Priimant Sprendimą, baseino priestatas ir kiti inžineriniai statiniai, skirti baseino infrastruktūrai, nebuvo pastatyti. Šiuo metu baseino priestatas ir kiti inžineriniai statiniai pastatyti ir įregistruoti. Todėl reikalingas turto savininko sprendimas perduoti turtą pagal nuomos sutartį.

Koncesijos sutarties 8.1 punktas nustato, kad „Suteikiančioji institucija įsipareigoja užtikrinti, kad Suteikiančioji institucija ne vėliau kaip *per 90 (devyniasdešimt)* dienų nuo Sutarties pasirašymo pasirašys su Koncesininku Perduoto turto nuomos sutartį...“. Koncesijos sutarties 9 priedas – Turto nuomos sutartis, kurioje nustatyta, kad „2. Nuomininkas įsipareigoja mokėti nuompinigius –1 (vieną) Eur už visą nuomojamą plotą už visą nuomos laikotarpį.“. Turto nuomos sutartyje nustatyta, kad „Nuomininkas savo lėšomis per 15 kalendorinių dienų nuo Nuomos sutarties pasirašymo dienos įstatymų nustatyta tvarka įregistruoja sutartį Nekilnojamojo turto registre ir pateikia įregistravimo faktą patvirtinančius dokumentus nuomotojui. Pasibaigus Nuomos sutarties terminui, nuomininkas tokia pat tvarka išregistruoja Nuomos sutartį iš Nekilnojamojo turto registro. Nuomininkas savo lėšomis per 45 kalendorines dienas nuo Nuomos sutarties pasirašymo dienos savo lėšomis apdraudžia visam Nuomos sutarties galiojimo laikotarpiui išnuomotą turtą nuomotojo naudai nuo šių draudiminių įvykių: gaisro, potvynio, vagystės ir trečiųjų asmenų neteisėtų veikų ir pateikia nuomotojui apdraudimo faktą patvirtinančius dokumentus.“.